ddrg/super_eurlex huggingface dataset:
Euroopa Liidu Teataja L 268 , 18/10/2003 Lk 0058 - 0059



Komisjoni määrus (EÜ) nr 1841/2003, 17. oktoober 2003, millega muudetakse määrust (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad seoses tootmisvõimsusega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artikli 7 lõiget 2 ning artikleid 15 ja 23, ning arvestades järgmist: (1) Komisjoni määrusega (EÜ) nr 1227/2003, [3] viimati muudetud määrusega (EÜ) nr 1203/2003, [4] on määratud kindlaks tähtaeg, millal lõpeb määruse (EÜ) nr 1493/1999 artikli 2 lõike 3 punktis b osutatud ajavahemik, mille jooksul võib tootja pärast asjakohase maa-ala täisistutamist saada taasistutusõiguse. Kuna määruse (EÜ) nr 1493/1999 artikli 2 lõikes 3 sätestatud korra kohaldamise tähtpäeva on edasi lükatud, tuleks vastavalt pikendada ka eespool nimetatud tähtaega. (2) Määruse (EÜ) nr 1493/1999 artikli 14 lõigetes 1 ja 2 ettenähtud eraldiste tõhusaks määramiseks tuleks muuta kuupäeva, milleks liikmesriigid peavad esitama komisjonile oma iga-aastased teatised, ning kindlaks määrata kuupäev, mida kasutatakse tegelike kulude ja tõendatud kulude kindlaksmääramiseks. (3) Samuti tuleb kohandada kindlaksmääratud vormi nende andmete esitamiseks, mida liikmesriigid peavad komisjonile saatma viinamarjasortide liigitamise kohta. (4) Seepärast tuleks määrust (EÜ) nr 1227/2000 vastavalt muuta. (5) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1227/2000 muudetakse järgmiselt. 1. Artikli 2 lõikes 5 asendatakse kuupäev "15. juuli 2002" kuupäevaga "30. juuni 2004". 2. Artikli 16 lõikes 1 asendatakse esimene lause ning punktid a ja b järgmisega: "Liikmesriigid edastavad komisjonile igal aastal hiljemalt 10. juuliks ümberkujundamis- ja muutmissüsteemi kohta: a) tegelike kulude aruande käesoleva majandusaasta 30. juuni seisuga ja asjakohase üldpindala kohta; b) tõendatud kulude aruande käesoleva majandusaasta 30. juuni seisuga ja asjakohase üldpindala kohta." 3. Lisas asendatakse tabel 9 "Veiniviinamarjasortide liigitus" käesoleva määruse lisa tabeliga. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. oktoober 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] ELT L 122, 16.5.2003, lk 1. [3] EÜT L 143, 16.6.2000, lk 1. [4] ELT L 168, 5.7.2003, lk 9. -------------------------------------------------- LISA +++++ TIFF +++++ "1. Iga-aastane teavitamine liikmesriigi otsustatud kuupäeva kohta koos üksikasjadega kõigi muudatuste kohta võrreldes eelmise aastaga (käesoleva määruse artikli 20 lõiked 4 ja 9). 2. Liikmesriigid kohandavad tabelit, et viia see vastavusse oma sortide liigitussüsteemiga." --------------------------------------------------
Komisjoni määrus (EÜ) nr 1660/2003,

19. september 2003,

millega muudetakse määruse (EÜ) nr 1107/96 lisas esineva nimetuse (Ossau-Iraty) spetsifikatsiooni

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 692/2003, [2] eriti selle artiklit 9,

ning arvestades järgmist:

(1) Prantsuse ametiasutused on kooskõlas määruse (EMÜ) nr 2081/92 artikliga 9 taotlenud nimetuse Ossau-Iraty puhul, mis on registreeritud kaitstud päritolunimetusena komisjoni 12. juuni 1996. aasta määrusega (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 [3] artiklis 17 sätestatud korras; määrust on viimati muudetud määrusega (EÜ) nr 1571/2003 [4]), tootmismeetodi ja siseriiklike juriidiliste nõuete muutmist.

(2) Pärast kõnealuse muudatustaotluse läbivaatamist on otsustatud, et tegemist ei ole väikeste muudatustega.

(3) Vastavalt määruse (EMÜ) nr 2081/92 artiklis 9 sätestatud korrale ja põhjusel, et muudatused ei ole väikesed, kohaldatakse artiklis 6 sätestatud korda mutatis mutandis.

(4) On otsustatud, et kõnealusel juhul on muudatused kooskõlas määrusega (EMÜ) nr 2081/92. Pärast kõnealuste muudatuste avaldamist Euroopa Liidu Teatajas [5] ei ole komisjonile esitatud vastuväiteid kõnealuse määruse artikli 7 tähenduses.

(5) Sellest tulenevalt tuleb need muudatused registreerida ja avaldada Euroopa Liidu Teatajas,

ON VASTU VÕTNUD KÄESOLEVA MÄÄRUSE:

Artikkel 1

Käesoleva määruse lisas sätestatud muudatused registreeritakse ja avaldatakse vastavalt määruse (EMÜ) nr 2081/92 artikli 6 lõikele 4.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. september 2003

Komisjoni nimel

komisjoni liige

Franz Fischler

[1] EÜT L 208, 24.7.1992, lk 1.

[2] ELT L 99, 17.4.2003, lk 1.

[3] EÜT L 148, 21.6.1996, lk 1.

[4] ELT L 224, 6.9.2003, lk 17.

[5] EÜT C 252, 12.9.2001, lk 16 (Ossau-Iraty).

--------------------------------------------------

LISA

PRANTSUSMAA

Ossau-Iraty

Tootmismeetod:

Täpsustatakse lubatud lambatõud: basque-béarnaise või manech tête noire (mustapealine manech) või manech tête rousse (punapruunipealine manech) (nimetuse "traditsioonilised tõud asemel").

Siseriiklikud nõuded:

enne: "29. detsembri 1986. aasta dekreet",

uus versioon: "Dekreet registreeritud päritolunimetuse Ossau-Iraty kohta".

--------------------------------------------------
Komisjoni määrus (EÜ) nr 336/2003,

21. veebruar 2003,

millega muudetakse komisjoni määrust (EÜ) nr 824/2000, millega kehtestatakse teravilja ülevõtmise kord sekkumisametite poolt ja sätestatakse teravilja kvaliteedi määramise analüüsimeetodid

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artiklit 5,

ning arvestades järgmist:

(1) Komisjoni määruse (EÜ) nr 824/2000 [3] artikli 5 lõikega 5 on lubatud 5 % erinevus kaalutud koguse ja mahumõõtmismeetodiga hinnatud koguse vahel, kui üleandmine toimub laos, kus teravilja hoitakse pakkumise tegemise ajal. Kui lubatav hälve on ületatud, kaalutakse teravili viivitamata. Kaalumiskulud kannab laopidaja, kui kaalumisel saadud kogus on registreeritust väiksem, või Euroopa Põllumajanduse Arendus- ja Tagatisfond, kui kaalumisel saadud kogus on registreeritust suurem.

(2) Komisjoni määruse (EMÜ) nr 147/91, millega määratletakse ja kinnitatakse lubatud hälve riikliku sekkumise raames ladustatud põllumajandustoodete kadude puhul, [4] muudetud määrusega (EMÜ) nr 652/92, [5] artikliga 2 on teraviljade jaoks kehtestatud nõuetekohaselt teostatud tavaliste ladustamistoimingute tagajärjel ja kahe kaalumise tulemuste erinevusest tekkivate kadude lubatav määr. Seda lubatavat hälvet tuleb samuti arvestada määruse (EÜ) nr 824/2000 artikli 5 lõike 5 punktis d kaalumiskulude kandja määramisel.

(3) Seepärast tuleks määrust (EÜ) nr 824/2000 vastavalt muuta.

(4) Käesolevas määruses sätestatud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 824/2000 artikli 5 lõike 5 punkt d asendatakse järgmisega.

"d) kui lubatud hälvet on ületatud, kaalutakse teravili viivitamata. Kaalumiskulud kannab laopidaja, kui kaalumisel saadud kogus on registreeritust väiksem, või Euroopa Põllumajanduse Arendus- ja Tagatisfond, kui kaalumisel saadud kogus on registreeritust suurem, võttes arvesse määruse (EMÜ) nr 147/91 artikli 2 lõikega 1 lubatud hälvet."

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. veebruar 2003

Komisjoni nimel

komisjoni liige

Franz Fischler

[1] EÜT L 181, 1.7.1992, lk 21.

[2] EÜT L 193, 29.7.2000, lk 1.

[3] EÜT L 100, 20.4.2000, lk 31.

[4] EÜT L 17, 23.1.1991, lk 9.

[5] EÜT L 70, 17.3.1992, lk 5.

--------------------------------------------------
Komisjoni määrus (EÜ) nr 1795/2003,

13. oktoober 2003,

millega muudetakse nõukogu määruse (EÜ) nr 1493/1999 VI lisa määratletud piirkondades toodetud kvaliteetveinide osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artiklit 58,

ning arvestades järgmist:

(1) Määruse (EÜ) nr 1493/1999 VI lisa D osa punktis 1 sätestatakse, et mpv-kvaliteetveine võib toota ainult niisuguste sortide viinamarjadest, mis on tootjaliikmesriigi nimekirjas ja on korjatud määratletud piirkonnast.

(2) Nimetatud lisa D osa punktis 2 sätestatakse siiski, et tootjaliikmesriigi erisätetega reguleeritud traditsiooni puhul võib kõnealune liikmesriik hiljemalt 31. augustini 2003 selleks väljaantud lubade alusel ja vajalikku kontrolli tagades teatud tingimustel lubada, et mpv-kvaliteetvahuveini saadakse niisugusel menetlusel, kus põhitootele, millest veini valmistatakse, lisatakse üks või mitu niisugust veinisektori toodet, mis ei ole pärit sellest määratletud piirkonnast, mille nime vein kannab.

(3) Itaalia on taotlenud seda erandit "Conegliano-Valdobbiadene" ja "Montello e Colli Asolani" mvp-kvaliteetvahuveinide valmistamiseks. Kuna erand kaotab kehtivuse 31. augustil 2003 ja veinitootjad on põhjendanud erandi piiratud pikendamise vajadust, et teha nende veinide traditsioonilistes tootmismeetodites vajalikke struktuurilisi kohandusi, tuleks erandit pikendada kuni 31. augustini 2005.

(4) Seepärast tuleks määrust (EÜ) nr 1493/1999 vastavalt muuta.

(5) Käesoleva määrusega ettenähtud meetmed on kooskõlas veinituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1493/1999 VI lisa D osa punkti 2 esimene lõik asendatakse järgmisega:

"Erandina punkti 1 alapunktist a võib tootjaliikmesriigi erisätetega reguleeritud traditsiooni puhul kõnealune liikmesriik hiljemalt 31. augustini 2005 selleks väljaantud lubade alusel ja vajalikku kontrolli tagades lubada, et mpv-kvaliteetvahuveini saadakse niisugusel menetlusel, kus põhitootele, millest veini valmistatakse, lisatakse üks või mitu niisugust veinisektori toodet, mis ei ole pärit sellest määratletud piirkonnast, mille nime vein kannab, tingimusel et:"

Artikkel 2

Käesolev määrus jõustub Euroopa Liidu Teatajas avaldamise päeval.

Seda kohaldatakse alates 1. septembrist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. oktoober 2003

Komisjoni nimel

komisjoni liige

Franz Fischler

[1] EÜT L 179, 14.7.1999, lk 1.

[2] ELT L 122, 16.5.2003, lk 1.

--------------------------------------------------
Euroopa Liidu Teataja L 330 , 18/12/2003 Lk 0013 - 0014



Komisjoni määrus (EÜ) nr 2206/2003, 17. detsember 2003, millega täiendatakse määruse (EÜ) nr 2400/96 (teatavate nimetuste kandmise kohta kaitstud päritolunimetuste ja geograafiliste tähiste registrisse) lisa (Thüringer Leberwurst, Thüringer Rotwurst, Thüringer Rostbratwurst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud määrusega (EÜ) nr 806/2003, [2] eriti selle artikli 6 lõikeid 3 ja 4, ning arvestades järgmist: (1) Saksamaa on esitanud vastavalt määruse (EMÜ) nr 2081/92 artiklile 5 komisjonile taotluse nimetuste Thüringer Leberwurst, Thüringes Rotwurst ja Thüringer Rostbratwurst registreerimiseks geograafiliste tähistena. (2) Kooskõlas kõnealuse määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja sisaldab eelkõige kogu artikli 4 kohaselt nõutud teavet. (3) Komisjonile esitati üks määruse (EMÜ) nr 2081/92 artikli 7 kohane vastuväide käesoleva määruse lisas esitatud nimetuste kohta pärast nende avaldamist Euroopa Ühenduste Teatajas [3] kooskõlas kõnealuse määruse artikli 6 lõikega 2, kuid hiljem tunnistati see kehtetuks. (4) Seepärast tuleks kõnealused nimetused kanda kaitstud päritolunimetuste ja kaitstud geograafiliste tähiste registrisse ning võtta kaitstud geograafilise tähisena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 2054/2003 [5] lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetused lisatakse määruse (EÜ) nr 2400/96 lisasse ja kantakse kaitstud geograafilise tähisena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse: Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 2003 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] ELT L 122, 16.5.2003, lk 1. [3] EÜT C 114, 15.5.2002, lk 10 (Thüringer Leberwurst);EÜT C 114, 15.5.2002, lk 12 (Thüringer Rotwurst);EÜT C 114, 15.5.2002, lk 14 (Thüringer Rostbratwurst). [4] EÜT L 327, 18.12.1996, lk 11. [5] ELT L 305, 22.11.2003, lk 5. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Lihatooted SAKSAMAA Thüringer Leberwurst (kaitstud geograafiline tähis) Thüringer Rotwurst (kaitstud geograafiline tähis) Thüringer Rostbratwurst (kaitstud geograafiline tähis) --------------------------------------------------
Euroopa Liidu Teataja L 202 , 09/08/2003 Lk 0007 - 0007



Komisjoni määrus (EÜ) nr 1422/2003, 8. august 2003, millega parandatakse määrust (EÜ) nr 1175/2003 [millega muudetakse määrust (EÜ) nr 883/2001 (milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas) ja määrust (EÜ) nr 2805/95 (millega määratakse kindlaks veinisektori eksporditoetused)] EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artikleid 63 ja 64, ning arvestades järgmist: (1) Komisjoni määruse (EÜ) nr 1175/2003 [3] artiklis 1 on viga. See viga tuleks parandada. (2) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1175/2003 artikkel 1 asendatakse järgmisega: "Väljaantud ekspordilitsentsid, mis sisaldavad toetuse eelkinnitust, kehtivad Tšehhi Vabariiki ja Slovakkiasse eksportimisel üksnes kuni 31. maini 2003. Määruse (EÜ) nr 883/2001 artikli 4 lõikes 2 nimetatud tagatis vabastatakse võrdeliselt kasutamata kogustega." Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. august 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] ELT L 122, 16.5.2003, lk 1. [3] ELT L 164, 2.7.2003, lk 8. --------------------------------------------------
Euroopa Liidu Teataja L 168 , 05/07/2003 Lk 0013 - 0013



Komisjoni määrus (EÜ) nr 1205/2003, 4. juuli 2003, millega muudetakse määrust (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artikli 80 punkti b, ning arvestades järgmist: (1) Komisjoni määruses (EÜ) nr 753/2002, [3] muudetud määrusega (EÜ) nr 2086/2002, [4] sätestatakse selle kohaldamise kuupäevaks 1. august 2003, et veinisektori ettevõtjatel ja asjaomastel siseriiklikel asutustel oleks piisavalt aega valmistuda nimetatud määruses sätestatud uute märgistamiseeskirjade kohaldamiseks. (2) Määrusega (EÜ) nr 753/2002 nähakse ette üleminekuperiood 1. augustini 2003, mille jooksul võivad ettevõtjad jätkata nende etikettide ja müügipakendite materjali kasutamist, millel on üksikasjad, mis trükiti kooskõlas ringlusse laskmise ajal kehtivate sätetega, kuid mis enam ei vasta määruse (EÜ) nr 753/2002 sätetele. (3) Pärast asjaomaste siseriiklike asutuste ning kõnealuste asutuste ja kutseühingute vahelist arutamist on vaja pikendada üleminekuperioodi 1. veebruarini 2004, et lubada ettevõtjatel etikettide ja müügipakendite materjali kasutamist kooskõlas varasemate sätetega. (4) Määrust (EÜ) nr 753/2002 tuleks vastavalt muuta. (5) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 753/2002 muudetakse järgmiselt. Artikli 47 lõike 1 teine lõik asendatakse järgmisega: "Etikette ja müügipakendite materjali, millel on üksikasjad, mis trükiti kooskõlas käesoleva määruse jõustumiseni kehtinud sätetega, võib jätkuvalt kasutada kuni 1. veebruarini 2004." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. juuli 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] ELT L 122, 16.5.2003, lk 1. [3] EÜT L 118, 4.5.2002, lk 1. [4] EÜT L 321, 26.11.2002, lk 8. --------------------------------------------------
Euroopa Liidu Teataja L 073 , 19/03/2003 Lk 0003 - 0004



Komisjoni määrus (EÜ) nr 492/2003, 18. märts 2003, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa (Soprèssa Vicentina, Asparago verde di Altedo, Pêra Rocha do Oeste) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Kooskõlas määruse (EMÜ) nr 2081/92 artikliga 5 on Itaalia saatnud komisjonile taotluse registreerida nimi "Soprèssa Vicentina" päritolunimetusena ja nimi "Asparago verde di Altedo" geograafilise tähisena ning Portugal on saatnud komisjonile taotluse registreerida nimi "Pêra Rocha do Oeste" päritolunimetusena. (2) Vastavalt kõnealuse määruse artikli 6 lõikele 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid. (3) Komisjonile ei ole esitatud määruse (EMÜ) nr 2081/92 artikli 7 alusel vastuväiteid käesoleva määruse lisas osutatud nimede kohta pärast nende avaldamist Euroopa Ühenduste Teatajas. [3] (4) Seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetuste või kaitstud geograafiliste tähistena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 2066/2002 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetuste või geograafiliste tähistena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. märts 2003 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 114, 15.5.2002, lk 16 (Soprèssa Vicentina);EÜT C 114, 15.5.2002, lk 6 (Asparago verde di Altedo);EÜT C 102, 27.4.2002, lk 16 (Pêra Rocha do Oeste). [4] EÜT L 327, 18.12.1996, lk 11. [5] EÜT L 318, 22.11.2002, lk 4. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Lihatooted ITAALIA Soprèssa Vicentina (kaitstud päritolunimetus) Puuvili, köögivili ITAALIA Asparago verde di Altedo (kaitstud geograafiline tähis) PORTUGAL Pêra Rocha do Oeste (kaitstud päritolunimetus) --------------------------------------------------